cyanic-selkie/wikianc huggingface dataset:
யாப்பென் மனுக்கோடியா
யாப்பென் மனுக்கோடியாக்கள் இந்தோனேசியாவின் யாப்பென் தீவு மற்றும் வடக்கு நியூகினி என்பவற்றின் தாழ்நிலக் காடுகளிற் பரவிக் காணப்படுகின்றன. இவ்வினம் அங்கு காணப்படும் மிகப் பொதுவான பறவையினங்களில் ஒன்றாகும். இதன் உணவுப் பழக்கத்தில் முதன்மையாக பழங்கள், பூச்சியினங்கள் என்பன அடங்குகின்றன.
வெளித் தொடுப்புகள்
பகுப்பு:சந்திரவாசிகள் பகுப்பு:இந்தோனேசியப் பறவைகள் பகுப்பு:பப்புவா நியூகினிப் பறவைகள்
வந்தவாசிநகர் ராமர்பஜனை மந்திரம் கோயில்
வந்தவாசிநகர் ராமர்பஜனை மந்திரம் கோயில் தமிழ்நாட்டில் திருவண்ணாமலை மாவட்டம், வந்தவாசிநகர் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ராமர்பஜனைமந்திரம் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவண்ணாமலை மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மத்திகிரி
மத்திகிரி (ஆங்கிலம்:Mathigiri) என்பது இந்தியாவின், தமிழ்நாட்டின், கிருஷ்ணகிரி மாவட்டத்தின் ஒசூரிலுள்ள ஒரு பேரூராட்சி ஆகும். 2011-ஆம் ஆண்டில் மத்திகிரி பேரூராட்சி ஒசூர் மாநகராட்சியுடன் இணைக்கப்பட்டது. மத்திகிரி ஒசூர் தொடருந்து நிலையத்தில் இருந்து 3.5 கிமீ தொலைவில் உள்ளது.
மக்கள் தொகை பரம்பல்
15 பேரூராட்சி மன்ற உறுப்பினர்களை கொண்ட இப்பேரூராட்சி கிருஷ்ணகிரி மக்களவைத் தொகுதிக்கு உட்பட்டது. 2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,627  வீடுகளும், 23,129 மக்கள்தொகையும் கொண்டது.
ஒசூருடன் இணைப்பு
மத்திகிரி கடந்த 2011இல் ஓசூர் மாநகராட்சியுடன் இணைக்கப்பட்டு, ஒசூர் மாநகராட்சியின் ஒரு பகுதியாகி, மூன்று வார்டுகளாக பிரிக்கப்பட்டது.
ஆதாரங்கள்
பகுப்பு:ஒசூர்
தேனி மாவட்ட சட்டமன்றத் தொகுதிகள்
தேனி மாவட்டத்தில் தொகுதி மறுவரையறைக்குப் பின்பு தேனி சட்டமன்றத் தொகுதி நீக்கம் செய்யப்பட்டது. தற்போது ஆண்டிபட்டி சட்டமன்றத் தொகுதி, பெரியகுளம் சட்டமன்றத் தொகுதி, போடிநாயக்கனூர் சட்டமன்றத் தொகுதி, கம்பம் சட்டமன்றத் தொகுதி ஆகிய நான்கு சட்டமன்றத் தொகுதிகள் உள்ளன.
ஆண்டிபட்டி சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத் தொகுதியில் தேனி மாவட்டத்தின் ஆண்டிபட்டி தாலுகா பகுதி முழுமையாகவும், உத்தமபாளையம் தாலுகா வின் கீழக்கூடலூர், நாராயணத்தேவன்பட்டி மற்றும் வண்ணாத்திப்பாறை (ஆர்.எப்) வருவாய்க் கிராமங்கள்,காமயக்கவுண்டன்பட்டி (பேரூராட்சி), கூடலூர் (நகராட்சி) மற்றும் ஹைவேவிஸ் (பேரூராட்சி) ஆகிய பகுதிகளும் இடம் பெற்றுள்ளன.
பெரியகுளம் சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு தாழ்த்தப்பட்டவர்களுக்கான தனித் தொகுதி ஆகும். இத்தொகுதியில் தேனி மாவட்டத்தின் பெரியகுளம் தாலுகா பகுதி முழுமையாகவும், தேனி தாலுகா பகுதியில் ஊஞ்சாம்பட்டி வருவாய்க் கிராமமும், தேனி- அல்லிநகரம் (நகராட்சி)பகுதி முழுமையாகவும் இடம் பெற்றுள்ளன.
கம்பம் சட்டமன்றத் தொகுதி
தேனி மாவட்டத்திலுள்ள சட்டமன்றத் தொகுதியில் இது ஒரு பொதுத் தொகுதி ஆகும். இத்தொகுதியில் தேனி மாவட்டத்தின் உத்தமபாளையம் தாலுகாவில் தேவாரம், தே.மீனாட்சிபுரம், பண்ணைப்புரம், உத்தமபாளையம், மல்லிங்காபுரம், கோகிலாபுரம் இராயப்பன்பட்டி, அழகாபுரி, முத்துலாபுரம், சின்னஓவுலாபுரம், எரசக்கநாயக்கனூர், கன்னிசேர்வைபட்டி, எரசக்கநாயக்கனூர் மலை, வேப்பம்பட்டி மற்றும் சீப்பாலக்கோட்டை வருவாய்க் கிராமப் பகுதிகளும், தேவாரம் (பேரூராட்சி), பண்ணைப்புரம் (பேரூராட்சி), கோம்பை (பேரூராட்சி), உத்தமபாளையம் (பேரூராட்சி), அனுமந்தன்பட்டி (பேரூராட்சி), க.புதுப்பட்டி (பேரூராட்சி), கம்பம் (நகராட்சி), சின்னமனூர் (நகராட்சி) மற்றும் ஓடைப்பட்டி (பேரூராட்சி) பகுதிகளும் இடம் பெற்றிருக்கின்றன.
பகுப்பு: தேனி மாவட்டம்
அலைபேசி அருங்காட்சியகம் (ஸ்லோவாகியா)
அலைபேசி அருங்காட்சியகம் (museum-of old mobile phones) என்பது சிலோவாக்கியாவைச் சேர்ந்தவ ஸ்டீபன் போல்காரி என்பவர் சேகரித்து வைத்திருக்கும் அருங்காட்சியமாகும். இவர் இதுவரை 3500 அலைபேசிகளை சேகரித்து வைத்திருக்கிறார். 15 வயதிலிருந்தே ஸ்டீபனுக்கு அலைபேசிகளின் மீது ஆர்வம் அதிகம். தொழில்நுட்ப ரீதியாக நிறைய கற்றுக் கொண்டார்.
அலைபேசிகளை சேகரிக்கும் முயற்சியில் இறங்கிய இவர், பழைய அலைபேசியை சேகரித்த ஒருவரிடம் 1000 அலைபேசிகளை மிக குறைந்த விலைக்கு வாங்கினார். பிறகு தன்னுடைய சேமிப்பில் இல்லாத அலைபேசிகளை சேகரிக்க ஆரம்பித்தார்.
மேற்கோள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:அருங்காட்சியகங்கள்
கியூரியம்(III) ஆக்சைடு
கியூரியம்(III) ஆக்சைடு (Curium(III) oxide) என்பது Cm2O3 என்ற மூலக்கூற்று வாய்ப்பாடுடன் உள்ள ஒரு  வேதிச் சேர்மமாகும். கியூரியம் மற்றும் ஆக்சிசன் சேர்ந்து Cm2O3, CmO2 என்ற இரண்டு ஆக்சைடுகள் உருவாகின்றன. CmO2, கியூரியம்(IV) ஆக்சைடு என்று அழைக்கப்படுகிறது. இரண்டு ஆக்சைடுகளும் திடப்பொருள்களாகும். இரண்டுமே நீரில் கரையாதவை, ஆனால் கனிம அமிலங்களில் கரைகின்றன. கியூரியம்(III) ஆக்சைடு மட்டுமே பொதுவாக கியூரியம் ஆக்சைடு எனப்படுகிறது.
வெளி இணைப்புகள்
பகுப்பு:கியூரியம் சேர்மங்கள் பகுப்பு:செசுகியுவாக்சைடுகள்
பொன்முடி புதர் தவளை
பொன்முடி புதர் தவளை (Raorchestes ponmudi-ரோர்செசுடசு பொன்முடி) என்பது ராக்கோபோரிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இந்த பேரினத்தில் உள்ள மற்ற சிற்றினங்களைப் போலவே நேரடி வளர்ச்சியை உள்ளடக்கிய வாழ்க்கை சுழற்சியினைக் கொண்டுள்ளது. தலைப்பிரட்டை முட்டைக்குள் சிறிய தவளைகளாக உருவாகின்றன.
பரவல்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக்காடுகள் ஆகும். இவை அச்சுறுத்தப்பட்ட மலைச்சூழ் வாழ்விடங்களாகும். இந்த தவளை முதன் முதலில் பொன்முடி மலையிலிருந்து விவரிக்கப்பட்டது. இதனால் இதன் சிற்றினப் பெயர் பொன்முடி எனப் பெயரிடப்பட்டது. ஆனால் இந்த சிற்றினம் தெற்கு மேற்குத் தொடர்ச்சி மலைகளுக்குள் பரவலான பரவலைக் கொண்டுள்ளது. கேரளாவில் வயநாடு, இடுக்கி மற்றும் திருவனந்தபுரம் மாவட்டங்களிலும், தமிழ்நாட்டில் வால்பாறையிலும் பதிவு செய்யப்பட்டுள்ளது. இந்தப் பேரினத்தில் இந்தச் சிற்றினம் கிட்டத்தட்ட 4 செ.மீ. அளவுள்ள ஆண்களைக் கொண்டதாகப் பதிவுசெய்யப்பட்டுள்ளது.
வெளி இணைப்புகள்
பகுப்பு:மேற்குத் தொடர்ச்சி மலையின் அக இட விலங்குகள்
சமதொடுகோட்டு அச்சு
ஒரு புள்ளியிலிருந்து இரு வட்டங்களுக்கு வரைப்படும் தொடுகோடுகள் சமநீளமுள்ளவையாக இருக்குமாறு இயங்கும் புள்ளியின் இயங்குவரை ஒரு நேர்கோடாக அமையும். இக்கோடு அவ்விருவட்டங்களின் சமதொடுகோட்டு அச்சு (radical axis) என அழைக்கப்படுகிறது. சமதொடுகோட்டு அச்சின் மீதமையும் எந்தவொரு புள்ளி P -ஐயும் மையமாகக் கொண்டு வரையப்படும் வட்டம் எடுத்துக்கொள்ளப்பட்ட இரு வட்டங்களையும் செங்குத்தாக வெட்டும். சமதொடுகோட்டு அச்சின் மீதமையும் ஒவ்வொரு புள்ளிக்கும் இவ்வாறு அமையும் வட்டம் தனித்ததொன்றாகும். மறுதலையாக, இருவட்டங்களுக்கும் செங்குத்து வட்டமாக அமையும் வட்டத்தின் மையம் அவ்விருவட்டங்களின் சமதொடுகோட்டு அச்சின் மீதமையும். சமதொடுகோட்டு அச்சின் மீதுள்ள புள்ளியிலிருந்து இரு வட்டங்களுக்கும் வரையப்படும் தொடுகோடுகள் சமநீளமுடையவை என்பதால், சமதொடுகோட்டு அச்சின் மீதமையும் ஒவ்வொரு புள்ளியின் படியும் அவ்விரு வட்டங்களைப் பொறுத்து சமம் எனலாம்.
இங்கு,
சமதொடுகோட்டு அச்சு எப்பொழுதும் ஒரு நேர்கோடாகவும் எடுத்துக்கொள்ளப்பட்ட வட்டங்களின் மையங்களை இணைக்கும் கோட்டிற்கு செங்குத்தாகவும் அமையும். வெட்டிக்கொள்ளாத வட்டங்களின் சமதொடுகோட்டு அச்சானது, இரண்டில் பெரியதாகவுள்ள வட்டத்திற்கு அருகில் இருக்கும். இரண்டு வட்டங்களும் வெட்டும் வட்டங்கள் எனில் சமதொடுகோட்டு அச்சு அவை வெட்டும் புள்ளிகளின் வழியே செல்லும். இரண்டு வட்டங்களும் தொடுவட்டங்கள் எனில் சமதொடுகோட்டு அச்சு அவ்வட்டங்களுக்குப் பொதுத் தொடுகோடாக இருக்கும். ஒரே கோட்டின் மீதமைந்த மையங்களையும், ஒரே கோட்டை சமதொடுகோட்டு அச்சாகவும் கொண்ட வட்டங்கள் அனைத்தும் பொதுஅச்சு வட்டங்களின் கற்றை எனப்படும்.
சமதொடுகோட்டச்சுச் சந்தி
எந்த இரண்டும் பொதுமைய வட்டங்களாக இல்லாத மூன்று வட்டங்கள் A, B, C.
இம்மூன்று வட்டங்களில் இரண்டிரண்டாக வட்டங்களை எடுத்துக்கொண்டு அவற்றின் சமதொடுகோட்டு அச்சுகள் காண, அம்மூன்று அச்சுகளும் ஒரே புள்ளியில் சந்திக்கலாம் அல்லது இணையாகவும் இருக்கலாம். அவை மூன்றும் சந்திக்குமானால் சந்திக்கும் புள்ளியானது மூன்று வட்டங்களின் சமதொடுகோட்டச்சுச் சந்தி எனப்படும். மூன்று சமதொடுகோட்டு அச்சுகளும் இணையாக இருந்தால் அவை முடிவிலியில் சந்திக்கும்.
இம்மூன்று வட்டங்களின் சமதொடுகோட்டு அச்சுகளும் ஒரு புள்ளியில் சந்திக்கும் என்பதை எளிதாக விளக்கலாம் :
மூன்று வட்டங்களில் இரண்டிரண்டாக எடுத்துக் கொண்டு சமதொடுகோட்டு அச்சுகளைக் காண, ஒவ்வொரு சோடி வட்டத்தின் சமதொடுகோட்டு அச்சிலிருந்தும் அவ்வட்டங்களுக்கு வரையப்படும் தொடுகோடுகள் சமநீளமுள்ளவையாக இருக்கும். எனவே கடப்பு உறவின் படி (transitive relation), மூன்றுவட்டங்களுக்கும் வரையப்படும் தொடுகோடுகள் மூன்றும் சமநீளமுள்ளவையாக உள்ளவாறு, மூன்று சமதொடுகோட்டு அச்சுகளுக்கும் பொதுவான ஒரு புள்ளி இருக்கும். இப்பொதுப் புள்ளியே சமதொடுகோட்டச்சுச் சந்தியாகும்.
சமதொடுகோட்டச்சுச் சந்தியை மையமாகவும், சமதொடுகோட்டு நீளத்தை ஆரமாகவும் கொண்டு வரையப்படும் வட்டமானது எடுத்துக்கொள்ளப்பட்ட மூன்று வட்டங்களுக்கும் செங்குத்து வட்டமாக இருக்கும். அவ்வாறு அமையக்கூடிய வட்டம் தனித்ததொன்றாகும். மேலும் அது தரப்பட்ட மூன்று வட்டங்களின் சமதொடுகோட்டு வட்டம் என்றழைக்கப்படும்.
வரைதல்
J, சமதொடுகோட்டு அச்சின் மீதுள்ளதால் இரு வட்டங்களைப் பொறுத்த அதன் படிகள் சமமாகும்:
பித்தாகரசு தேற்றப்படி,
d1, d2 மதிப்புகளைப் பிரதியிட,
இருபுறமும் D = x1+x2 ஆல் வகுக்க,
x1 அல்லது x2 இன் மதிப்பைக் கொண்டு வட்டங்களின் மையங்களை இணைக்கும் கோட்டுத்துண்டின் மீது புள்ளி K ஐக் குறித்துக் கொண்டு அதன் வழியே மையங்களை இணைக்கும் கோட்டுத்துண்டிற்கு செங்குத்து வரைய அச்செங்குத்துக் கோடு எடுத்துக்கொண்ட இரு வட்டங்களின் சமதொடுகோட்டு அச்சாகும்.
முந்நேரியல் ஆயதொலைவுகளில் சமதொடுகோட்டச்சுச் சந்தி
வட்டங்கள் முந்நேரியல் ஆயதொலைவுகளில் தரப்பட்டிருந்தால் சமதொடுகோட்டச்சுச் சந்தி அணிக்கோவை வடிவில் தரப்படுகிறது.
X = x : y : z என்பது முக்கோணம் ABC இன் தளத்திலமையும் ஏதேனும் ஒரு புள்ளி. முக்கோணத்தின் பக்க நீளங்கள், a = |BC|, b = |CA|, c = |AB|.
வட்டங்கள் பின்வருமாறு தரப்படுகின்றன:
இப்பொழுது சமதொடுகோட்டச்சுச் சந்தி அணிக்கோவையாக:
வெளி இணைப்புகள்
பகுப்பு:வட்டங்கள் பகுப்பு:பகுமுறை வடிவவியல்
பர்சா சாட்டர்ஜி
பர்சா சாட்டர்ஜி, இந்தியாவின் மேற்கு வங்காளத்தைச் இந்தித் திரைப்படத்துறையின் திரைப்படங்கள் மற்றும் தொலைக்காட்சி தொடர்களில் பணியாற்றி வரும் நடிகையாவார். இஷ்க் கா ரங் சஃபேத், ஆப் கே ஆ ஜானே சே, கஹானி கர் கர் கி ஆகிய தொலைக்காட்சி தொடர்களில் முக்கிய கதாபாத்திரங்களில் நடித்துள்ளார், மேலும் பாரிஸ்டர் பாபு என்ற திரைப்படத்திலும் நடித்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:இந்திய தொலைக்காட்சி நடிகைகள் பகுப்பு:நடிகைகள்
கோலா டுங்குன்
கோலா டுங்குன்; (ஆங்கிலம்: Kuala Dungun; மலாய்: Kuala Dungun) என்பது மலேசியா, திராங்கானு மாநிலத்தில், டுங்குன் மாவட்டத்தில் (Dungun District) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 72 கி.மீ.; கோலா பெசுட் (Kuala Besut) நகரில் இருந்து 200 கி.மீ. தெற்கில் உள்ளது.
இந்த நகரம் தஞ்சோங் ஜாரா நகரத்திற்கும் பாக்கா நகரத்திற்கும் நடுவே உள்ளது. அத்துடன் தென் சீனக் கடலில் பாயும் டுங்குன் ஆற்றின் முகப்பில் அமைந்துள்ளது. இந்த நகரத்தின் வடக்கில் செரங்காவ்; கிழக்கில் பாசிர் ராஜா; தெற்கில் உலு பாக்கா மற்றும் மேற்கில் பாக்கா ஆகிய முக்கிம்கள் எல்லைகளாக உள்ளன.
திம்மூர் மன்னார் சுவாமி கோயில்
திம்மூர் மன்னார் சுவாமி கோயில் தமிழ்நாட்டில் பெரம்பலூர் மாவட்டம், திம்மூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோலா டுங்குன்
பொது
1940-ஆம் ஆண்டுகளில் கோலா டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (Bukit Besi) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் கோலா டுங்குன் துறைமுகமாகச் செயல்பட்டது. அங்கு இருந்து இரும்புத் தாது கப்பல்களுக்கு மாற்றப்பட்டது.
திம்மூர் மன்னார் சுவாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
கோலா டுங்குன்
பொது
சுரங்கத் தொழிலுக்கு பெயர் பெற்ற கோலா டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.
திம்மூர் மன்னார் சுவாமி கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோலா டுங்குன்
மக்கள் தொகை
2020-ஆம் ஆண்டு நிலவரப்படி, கோலா டுங்குன் மக்கள் தொகை ஏறக்குறைய 10,000 என மதிப்பிடப்பட்டு உள்ளது. பெரும்பான்மையான மக்கள் மலாய்க்காரர்கள்; சிறுபான்மையினர் சீனர்கள் மற்றும் இந்தியர்கள்.
கோலா டுங்குன் இரவுச் சந்தை
கோலா டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (Weekly Night Market) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது.
கோலா டுங்குன் மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (Kerteh) நகரத்தின் பெட்ரோலியத் தொழில்களில் ஈடுபட்டுள்ளனர்.
கிராமங்கள்
கோலா டுங்குன் நகர்ப் பகுதியில் உள்ள கிராமங்கள் (முக்கிம்கள்):
வெளி இணைப்புகள்
பகுப்பு:மலேசிய நகரங்கள்‎ பகுப்பு:திராங்கானு பகுப்பு:திராங்கானு மாநில நகரங்கள்
மரகதப்புரம் ஊராட்சி
மரகதப்புரம் ஊராட்சி (Maragathapuram Gram Panchayat), தமிழ்நாட்டின் விழுப்புரம் மாவட்டத்தில் உள்ள கோளியனூர் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3089 ஆகும். இவர்களில் பெண்கள் 1500 பேரும் ஆண்கள் 1589 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகாதேவ் பிரசாத் மிசுரா
மகாதேவ் பிரசாத் மிசுரா (Mahadev Prasad Mishra) (1906 - 13 திசம்பர் 1995) வாரணாசியைச் சேர்ந்த இந்திய தும்ரி பாடகர் ஆவார்.
ஆரம்ப கால வாழ்க்கை
மிசுரா 1906 இல் அலகாபாத்தில் பிறந்தார். இவர் முதலில் பைரோன் மிசுராவின் கீழ் கற்கத் தொடங்கினார். பின்னர் பனாரசு கரானாவின் (பள்ளி) பரே ராம் தாசின் கீழ் பயிற்சியைத் தொடர்ந்தார்.
தொழில்
புகழ்பெற்ற பாடகரான இவரது தந்தை துவாரகா பிரசாத் மிசுரா வாரணாசியைச் சேர்ந்தவர். மகாதேவ் பிரசாத் தும்ரி, தப்பா, கியால், தாத்ரா, கஜ்ரி, சைத்தி மற்றும் பிர்ஹா போன்ற பல இசை பாணிகளில் நிபுணராக இருந்தார். படே குலாம் அலி கான், ரசூலன் பாய், பேகம் அக்தர், கிரிஜா தேவி மற்றும் ஷோபா குருது ஆகியோருடன் அவர் 20 ஆம் நூற்றாண்டின் சிறந்த தும்ரி பாடகர்களில் ஒருவர். இவருடன் பல முறை பச்சா லால் மிசுராவும், சாரங்கியின் ஈசுவர் லால் மிசுராவும் இணைந்து நிகழ்ச்சிகளை நடத்தியுள்ளனர்.
சீடர்கள்
இவரது நன்கு அறியப்பட்ட சீடர்களில் கைம்முரசு இணை கலைஞர் ஆனந்த கோபால் பாந்தோபாத்யாய், செனாய் கலைஞர் அனந்த் லால், தும்ரி பாடகி பூர்ணிமா சௌத்ரி, வயலின் கலைஞர் என். இராஜம் ஆகியோர் அடங்குவர்.
குடும்பம்
கைம்முரசு இணைக் கலைஞருமான குபேர் நாத் மிசுரா, பனாரசின் புகழ்பெற்ற பாடகர்களான அமர் நாத் மிசுராவும், பசுபதிநாத் மிசுராவும் இவரது மருமகன்களாவார். இவருக்கு கணேஷ் பிரசாத் மிசுரா என்ற ஒரு மகன் இருக்கிறார்.
இறப்பு
மிசுரா 13 திசம்பர் 1995 அன்று தனது 88 வயதில் இறந்தார்.
குறிப்புகள்
பகுப்பு:1995 இறப்புகள் பகுப்பு:1906 பிறப்புகள் பகுப்பு:இசைக் கலைஞர்கள்
மீச்சிறு முழுஎண் சார்பு
thumb|250px|மீச்சிறு முழுஎண் [[சார்பின் வரைபடம்]] கணிதத்தில் மீச்சிறு முழுஎண் சார்பு (least integer function) என்பது மெய்யெண்களின் மீது வரையறுக்கப்பட்டதொரு சார்பு. இச்சார்பின் கீழ் ஒரு மெய்யெண் x இன் சார்பலன் அம்மெய்யெண்ணை விடப் பெரிய முழுஎண்களுக்குள் மிகச்சிறிய முழுஎண் ஆகும். . மேல்மட்டச் சார்பு (ceiling function) எனவும் இச்சார்பு அழைக்கப்படுகிறது. இதன் குறியீடு எடுத்துக்காட்டாக,
குறியீடு
கார்ல் ஃப்ரெடெரிக் காஸ் இருபடி நேர்எதிர்மை -குறித்த தனது மூன்றாவது நிறுவலில் (1808) மீப்பெரு முழுஎண் சார்புக்கு சதுர அடைப்புக் குறியீட்டைப் ([x]\,) பயன்படுத்தினார் கென்னத் இ. ஐவர்சன் 1962 ஆம் ஆண்டு மீப்பெரு முழுஎண் சார்பு மற்றும் மீச்சிறு முழுஎண் சார்பு ஆகிய இரு சார்புகளையும், மற்றும் அவற்றின் குறியீடுகளாக  ஆகிய இரண்டையும் அறிமுகப்படுத்தும்வரை  இக்குறியீடே பயன்படுத்தப்பட்டு வந்தது. தற்போது இருவிதமான குறியீடுகளும் பயன்படுத்தப்படுகின்றன.
வரையறையும் பண்புகளும்
மீச்சிறு முழுஎண் சார்பு பின்வருமாறு வரையறுக்கப்படுகிறது
ஓரலகு நீளமுள்ள பாதி திறந்த இடைவெளியில் ஒரேயொரு முழுஎண் மட்டுமே இருக்கும் என்பதால், x என்ற மெய்யெண்ணுக்கு,
என்றவாறு m, n என இரு தனித்த முழுஎண்கள் அமைகின்றன. இதனைப் பயன்படுத்தி மீச்சிறு முழுஎண் சார்பின் வரையறையைப் பின்வருமாறும் கூறலாம்:
மீப்பெரு முழுஎண் சார்புடன் தொடர்பு
x முழு எண்ணாக இருந்தால், இருந்தால் மட்டுமே, இதில் சமக்குறி உண்மையாகும். அதாவது:
வெளி இணைப்புகள்
பகுப்பு:சிறப்புச் சார்பியங்கள்
வாடியூர் ஊராட்சி
வாடியூர் ஊராட்சி (Vadiyoor Gram Panchayat), தமிழ்நாட்டின் தென்காசி மாவட்டத்தில் உள்ள ஆலங்குளம் வட்டாரத்தில் அமைந்துள்ளது. இந்த ஊராட்சி, தென்காசி சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4413 ஆகும். இவர்களில் பெண்கள் 2244 பேரும் ஆண்கள் 2169 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாண்டவர் குகைகள்
திரிரஷ்மி லேனி அல்லது பாண்டவர் குகைகள் அல்லது நாசிக் குகைகள் (Trirashmi Leni) மராத்தி மொழியில் லேனி  என்பதற்கு குகை  என்று பொருள். இதனை பாண்டவர் குகைகள் என உள்ளூர் மக்கள் அழைப்பர். கிமு இரண்டாம் நூற்றாண்டில் நிறுவப்பட்ட ஹுனயான பௌத்த சமயத்தின் 24 குடைவரைக் கோயில்களின் தொகுப்பாகும். 18வது எண் கொண்ட குகை பிக்குகள் பிரார்த்தனை செய்யும் சைத்தியமாகவும், பிற குகைகள் பௌத்த பிக்குகள் தங்கும் விகாரங்களாக உள்ளது.
குகைகள்
இந்த திரிரஷ்மி பௌத்தக் குகைகளை உள்ளூர் மக்கள் தவறுதலாக பாண்டவர் குகைகள் என அழைக்கின்றனர். சாதவாகனர் மற்றும் மேற்கு சத்திரபதி அரச குல மன்னர்கள், வணிகர்கள் மற்றும் உள்ளூர் மக்களின் உதவியால், கிமு இரண்டாம் நூற்றாண்டு முதல் கிபி ஐந்தாம் நூற்றாண்டு முடிய, மலையைக் குடைந்தெடுத்து இக்குகைகளை, ஹுனயான பௌத்த பிக்குகள் தங்கும் விகாரங்களாகவும், பிரார்த்தனை செய்யும் சைத்தியங்களாகவும் பயன்படுத்தினர். திரிரஷ்மி எனும் பெயரை திரங்கு என இக்குகை கல்வெட்டில் குறிப்பிடப்பட்டுள்ளது. திரிரஷ்மி என்பதற்கு வட மொழியில் மூன்று சூரியக் கதிர் எனப்பொருளாகும். இக்குகைகளில் புத்தர் மற்றும் போதிசத்துவர்களின் கற்சிற்பங்கள் உள்ளது. மேலும் இக்குகையில் பௌத்த விகாரங்களும், சைத்தியங்களும் உள்ளது. சில குகைகள் ஒன்றுடன் ஒன்று கல் ஏணியால் இணைக்கப்பட்டுள்ளது. திரிரஷ்மி மலையின் அடிவாரத்திலிருந்து மலைக் குகைகளுக்கு செல்லப் படிக்கட்டுகள் உள்ளது.
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:இந்தியத் தொல்லியற்களங்கள் பகுப்பு:நாசிக் மாவட்டம் பகுப்பு:பௌத்த கட்டிடங்கள் பகுப்பு:இந்தியக் குடைவரைக் கோயில்கள் பகுப்பு:மகாராட்டிரத்தில் உள்ள குகைகள்
கங்கலேரி
கங்கலேரி (GANGALERI) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
கொபேய்கனை பிரதேச செயலாளர் பிரிவு
கொபேய்கனை பிரதேச செயலாளர் பிரிவு (Kobeigane Divisional Secretariat, ෙකොෙබයිගෙන් ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 35797 ஆகக் காணப்பட்டது.
கங்கலேரி
மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 766  வீடுகள் உள்ளன. கிராமத்தின் மொத்த மக்கள் தொகையானது 3242 ஆகும். இதில் ஆண்கள் எண்ணிக்கை 1617, பெண்களின் எண்ணிக்கை 1625 என உள்ளது. மக்களின் கல்வியறிவு விகிதமானது 62.0 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
கொபேய்கனை பிரதேச செயலாளர் பிரிவு
வெளியிணைப்புக்கள்
பகுப்பு:குருணாகல் மாவட்டப் பிரதேச செயலாளர் பிரிவுகள்
கங்கலேரி
வரலாற்றுச் சின்னங்கள்
தென்பெண்ணை ஆற்றின் இடது கரையில் அமைந்துள்ள கங்கலேரி மலையின் அடிவாரத்தில் பெருங்கற்காலத்தைச் சேர்ந்த ஏழு கல்பதுக்கைகள் உள்ளன. கிழக்கு நோக்கி உள்ள இவை அளவில் மிகப் பெரியதாக உள்ளன. இங்கு இருவேறுபட்ட வடிவங்களில் கல்வட்டங்கள் உள்ளன.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
அக்ராபாளையம் மார்கசகாயீஸ்வரர் கோயில்
அக்ராபாளையம் மார்கசகாயீஸ்வரர் கோயில் தமிழ்நாட்டில் திருவண்ணாமலை மாவட்டம், அக்ராபாளையம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மார்கசகாயஈஸ்வரர், அபிதாகுஜாம்பாள் சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:திருவண்ணாமலை மாவட்டத்திலுள்ள சிவன் கோயில்கள்
ஆரியதேவர்
ஆரியதேவர் (Aryadeva, आर्यदेव,) என்பவர் நாகார்ஜுனரின் சீடராவார். பௌத்த மகாயான நூல்களை எழுதியவர். சென் துறவிகள் இவரை, கனதேவா என்பர். இலங்கையில் போதிசத்வ தேவர் என்பர்.
ஆக்கங்கள்
இவர் எழுதிய நூல்கள் சமசுகிருதத்தில் பாதுகாக்கப்படவில்லை. சீன, திபெத்திய மொழிகளில் உள்ள மொழிபெயர்ப்புகளிலேயே இவரது ஆக்கங்கள் காணப்படுகின்றன. சதுசடகா என்ற நானூறு பாடல்களைக் கொண்ட நூலே புகழ் பெற்றது.
சர்யமேலபகபிரதிபா, என்ற நூலையும் எழுதியுள்ளார்.
சான்றுகள்
பகுப்பு:பௌத்த அறிஞர்கள் பகுப்பு:இந்தியப் பௌத்தர்கள்
ஜெனியாங்
ஜெனியாங் (Jeniang) மலேசியா, கெடா மாநிலத்தின் சிக் மாவட்டத்தில் உள்ள ஒரு சிறு நகரம் ஆகும். இந்த நகரம் சுங்கை பட்டாணி நகரில் இருந்து 41 கி.மீ. வடக்கே உள்ளது. மிக அருகாமையில் உள்ள நகரங்கள் குரூண், பீடோங்.
ஜெனியாங் நகரம் 1948 இல் உருவாக்கப்பட்ட ஒரு சிறு நகரம் ஆகும். மலாயாவில் கம்யூனிஸ்டுகளின் செயல்பாடுகளைக் கட்டுப்படுத்தும் வகையில் பிரிட்டிஷார் புதுக் கிராமங்களையும் புது நகரங்களையும் உருவாக்கினார்கள். அந்த வகையில் ஜெனியாங் நகரம் உருவாக்கப்பட்டது.
வரலாறு
இந்தக் கொரில்லா போராளிக் குழுக்கள் பேராக், கெடா, சிலாங்கூர், பகாங், ஜொகூர், மலாக்கா மாநிலங்களில் பரவி இருந்தன. பேராக் மாநிலத்தில் தான் அதிகமான போராட்ட வெளிப்பாடுகள் இருந்தன.
பிரிக்ஸ் திட்டம்
மலாயா தேசிய விடுதலை படையின் அச்சுறுத்தல்களைச் சமாளிக்க சில முக்கிய தீவிர நடவடிக்கைகளை மலாயா பிரித்தானியா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது. புதிய திட்டமான ’பிரிக்ஸ்’ திட்டத்தையும் (Briggs Plan) அமல் செய்தது. மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் ’பிரிக்ஸ்’ திட்டத்தின் தலையாய நோக்கமாகும்.
’பிரிக்ஸ்’ திட்டத்தை உருவாக்கியவர் ஹெரால்ட் பிரிக்ஸ் (General Sir Harold Briggs) என்பவர். இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
பிரிக்ஸ் திட்ட முகப்புக் கூறுகள்
’பிரிக்ஸ்’ திட்டம் பல முகப்புக் கூறுகளைக் கொண்டது. அவற்றில் மிக முக்கியமானது பொதுமக்களை வேறு புதிய குடியிருப்புப் பகுதிகளுக்கு மறுக் குடியேற்றம் செய்வதாகும். அந்த வகையில் அப்போது மலாயாவின் கிராமப்புறங்களில் வாழ்ந்த பொது மக்களில் 470,509 பேர் வெவ்வேறு இடங்களில் மறுக் குடியேற்றம் செய்யப்பட்டனர்.
பொதுவாகவே கிராமப்புற மக்கள் மலைக்காடுகளின் விளிம்புப் பகுதிகளில் தான் வாழ்ந்து வந்தனர். அப்படி வாழ்ந்தவர்களில் பெரும்பாலோர் புதுக்கிராமங்களில் மறுக் குடியேற்றம் செய்யப்பட்டனர். மறுக்குடியேற்றத்திற்காகப் பல புதுக்கிராமங்கள் புதிதாக உருவாக்கப் பட்டன. புதுக்கிராமங்கள் முள்வேலிகளால் பாதுகாக்கப் பட்டன. புதுக்கிராமங்களைக் கண்காணிக்கக் காவல் சாவடிகள் இருந்தன. இரவு நேரங்களில் ஒளிவிளக்குகள் பிரகாசமாக எரிந்தன. தொடக்கக் காலங்களில் மக்கள் அந்தத் திட்டத்தை விரும்பவில்லை. அவர்களின் இயல்பான வாழ்க்கைநிலையில் கட்டுப்பாடுகள் திணிக்கப் படுவதாகக் கருதினர். மறுக்குடியேற்றம் செய்யப்பட்டவர்களில் 400,000 சீனர்களும் அடங்குவர்.
ஜெனியாங் புதுக்கிராமம்
இருப்பினும் நல்ல ஆரோக்கியமான இருப்பிட வசதிகள் அமைத்துக் கொடுக்கப் பட்டதால், காலப் போக்கில் அந்தத் திட்டத்தை மக்கள் ஏற்றுக் கொண்டனர். அவர்கள் வாழ்ந்த மனைப்பகுதிகளுக்குச் சொத்துரிமைகளும் வழங்கப்பட்டன. பண உதவியும் செய்யப்பட்டது.
மலாயாவின் அவசரகாலம் ஒரு முடிவிற்கு வரும்போது ஏறக்குறைய 40,000 பிரித்தானிய, பொதுநலவாயத் துருப்புகள், மலாயாவில் போராட்டத்தில் ஈடுபட்டிருந்த 8,000 கம்யூனிஸ்டுக் கொரில்லாக்களுக்கு எதிராக நடவடிக்கைகளில் ஈடுபட்டிருந்தனர். கெடா மாநிலத்தில் பிரிக்ஸ் திட்டத்தின் மறுசீரமைப்புக் கொள்கையினால் தான் ஜெனியாங் புதுக்கிராமமும் உருவாக்கப்பட்டது.
ஜெனியாங் இப்போது ஒரு சிறு கிராமப்புற நகரமாக விளங்குகிறது. ஏறக்குறைய 400 பேர் வாழ்கிறார்கள். பெரும்பாலோர் சீனர்களாகும். தாய்லாந்து மக்களும் மலாய் மக்களும் சிறுபான்மை இனத்தவர்களாக உள்ளனர். பெரும்பாலான கிராமத்து மக்கள் புத்த மதத்தையும் பின்பற்றி வருகின்றனர்.
மேற்கோள்
பகுப்பு:மலேசிய நகரங்கள் பகுப்பு:கெடா பகுப்பு:கெடா நகரங்கள்‎
வெள்ளமடை ஊராட்சி
வெள்ளமடை ஊராட்சி (Vellamadai Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சர்க்கார்சாமக்குளம் வட்டாரத்தில் அமைந்துள்ளது. இந்த ஊராட்சி, கவுண்டம்பாளையம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6131 ஆகும். இவர்களில் பெண்கள் 3048 பேரும் ஆண்கள் 3083 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சர்க்கார்சாமக்குளம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அகத்தியமலை புதர் தவளை
அகத்தியமலை புதர் தவளை் (Raorchestes agasthyaensis-ரோர்செசுடசு அகச்தெயென்சிசு) என்பது இந்தியாவின் கேரளாவின் மேற்குத் தொடர்ச்சி மலைகளில், குறிப்பாக பொன்முடி மலைக்கு அருகிலுள்ள போனாக்காடு மற்றும் திருவனந்தபுரம் மற்றும் கொல்லம் மாவட்டங்களின் அருகிலுள்ள பகுதிகளில் காணப்படும் தவளை சிற்றினம் ஆகும். அகத்தியமலையில் இதன் வாழிட வகையின் பெயரால் சிற்றினம் பெயரிடப்பட்டது.
விளக்கம்
முதிர்ச்சியடைந்த தவளையின் உடல் நீளம் 18.04 முதல் 21.48 மி.மீ. தலை அகலம் தலை நீளத்தை விட பெரியது. மூக்கு கூர்மையானது, கண் நீளத்திற்குச் சமமான துணை; செவிப்பறை தனித்துவமானது. முன்கை, கையை விட சிறியது. பக்கவாட்டு தோல் விளிம்பு இல்லை. தொடை நீளத்திற்குச் சமமான கீழ்க்காலெலும்புடையது. கை மற்றும் கால்களில் முக்கியமாகக் காணப்படும் துணை எலும்பு முடிச்சு சிறியது; வட்டு நன்கு வளர்ந்த மற்றும் தனித்துவமானது.
வெளி இணைப்புகள்
பகுப்பு:தவளைகள் பகுப்பு:மேற்குத் தொடர்ச்சி மலையின் அக இட விலங்குகள்
கன்னியாக்குடி ஊராட்சி
கன்னியாக்குடி ஊராட்சி (Kanniyakudi Gram Panchayat), தமிழ்நாட்டின் மயிலாடுதுறை மாவட்டத்தில் உள்ள சீர்காழி வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1307 ஆகும். இவர்களில் பெண்கள் 670 பேரும் ஆண்கள் 637 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகாபலேசுவர் சாயில்
மகாபலேசுவர் சாயில் (ஆங்கிலம்: Mahabaleshwar Sail)  1943 ஆக்ஸ்ட் 4 அன்று பிறந்த இந்திய எழுத்தாளராவார். 2016 இல் இவரது 'அவ்தான்' என்ற புதினத்திற்காக சரஸ்வதி சம்மான் விருது விருது வழங்கி கௌரவிக்கப்பட்டார்.
வாழ்க்கை
மகாபலேசுவர் சாயில் 1943 ஆகஸ்ட் 4 ஆம் தேதி கர்நாடகாவின் வடகன்னட மாவட்டத்திலுள்ள மசாலியில் உள்ள சேசபாக் என்ற கிராமத்தில் ஒரு விவசாயக் குடும்பத்தில் பிறந்தார். சாயிலின் தந்தை ராணுவத்தில் பணிபுரிந்தவர். தந்தையின் மறைவின் காரணமாக, இவர் தனது குழந்தை பருவத்தில் பள்ளிப்படிப்பை விட்டுவிட்டு விவசாயத்தில் ஈடுபட வேண்டியிருந்தது. ஆறாவது வயதில் பள்ளியைத் தொடங்கிய இவர் எட்டாம் வகுப்பு வரையில் படித்தார். பின்னர், இந்தியத் தரைப்படையில் சேர்ந்தார். 1965 ஆம் ஆண்டு இந்திய-பாக்கித்தான் போரில் பங்கேற்றார். போரின் போது குசேனிவாலா எல்லையில் நிறுத்தப்பட்டார்.
இசுரேலுக்கும் எகிப்துக்கும் இடையிலான எல்லையில் 1964-1965 க்கு இடையில் ஐக்கிய நாடுகளின் அமைதி காக்கும் பணியாளராகவும் பணியாற்றினார். சாய்ல் வனத்துறையில் மேற்பார்வையாளராக பணியாற்றியுள்ளார். கோவா, தாமன் மற்றும் தையு காவல் துறையிலும் பணியிலிருந்தார். ஓய்வு பெறும் வரை இந்திய அஞ்சல் துறையில் பணியாற்றினார்.
இலக்கியம்
ஆரம்பத்தில் மராத்திய மொழியில் எழுதினார். ஆனால் பின்னர் கொங்கணி மொழிலும் எழுதத் தொடங்கினார். பிரகலாத் கேசவ் அத்ரே என்ற இவரது முதல் கதை சாப்டாகிக் நேவுக் என்ற வார இதழில் வெளிவந்தது. தாசுகண்ட் பிரகடனத்திற்குப் பிறகு போர் நிறுத்தக் காலத்தில் இவர் எழுதிய முதல் கதை இது.
சாயில் கொங்கணி மொழியில் கதைகள், புதினங்கள் மற்றும் குழந்தை இலக்கியங்களை எழுதியுள்ளார். மராத்திய மொழியிலும் புதினங்கள், கதைகள் மற்றும் நாடகங்களை எழுதியுள்ளார். இவரது முதல் கொங்கணி புதினம் 1996 இல் வெளியிடப்பட்ட காளி கங்கா என்பதாகும். இது கார்வாரில் காளி ஆற்றின் (கர்நாடகா) கரையில் உள்ள விவசாய சமூகங்களின் வாழ்க்கையை கையாண்டது. 1993 ஆம் ஆண்டில் தரங்கா என்ற சிறுகதைத் தொகுப்பிற்காக கொங்கணி மொழியில் சாகித்ய அகாதமி விருதைப் பெற்றார்.
இவர் கொங்கணி மொழியில்அத்ருஷ்ட் மற்றும் ஆரண்யகாண்ட் என்ற இரு புதினங்களை எழுதியுள்ளார். அத்ருஷ்ட் விமர்சன ரீதியாக பாராட்டப்பட்ட கொங்கணி மொழிப் படமான பால்டடாச்சோ முனிஸ் வடிவத்தில் தழுவி எடுக்கப்பட்டது.
விமர்சனம்
சாயிலின் எழுத்து தலைப்பில் ஆராய்ச்சி மற்றும் கார்வார் பிராந்தியத்தைச் சேர்ந்த கொங்கணி மொழிச் சொற்களைப் பயன்படுத்துவதன் மூலம் வகைப்படுத்தப்படுகிறது. இவரது புதினங்கள் வலுவான பெண் கதாநாயகிகளின் பயன்பாடு மற்றும் கதாபாத்திரங்களின் சிறந்த சித்தரிப்பு ஆகியவற்றால் வகைப்படுத்தப்படுகின்றன.
இவரது புதினமான விகார் வில்கோ போதைப்பொருள் சிக்கலை அடிப்படையாகக் கொண்டது. அவ்தான் பாரம்பரிய குயவர்கள் தங்கள் பொருட்களுக்கான தேவை குறைந்து வருவதால் எதிர்கொள்ளும் சவால்களை அடிப்படையாகக் கொண்டது. சாய்லின் எழுத்துக்கு மதிப்புமிக்க சரஸ்வதி சம்மான் விருது, 2016 உட்பட பல்வேறு விருதுகள் வழங்கப்பட்டுள்ளன.
விருதுகள் மற்றும் கௌரவங்கள்
மேலும், சாகித்திய அகாதமி, கர்நாடக கொங்கணி சாகித்ய அகாதமி மற்றும் கோவா கலா அகாதமி போன்ற பல்வேறு அரசு மற்றும் இலக்கிய அமைப்புகளில் உறுப்பினராக இருந்துள்ளார். இவர் 2005 இல் அகில இந்திய கொங்கனி பரிசத்தின் தலைவராக இருந்தார்.
வெளி இணைப்புகள்
பகுப்பு:மராத்தி எழுத்தாளர்கள் பகுப்பு:வாழும் நபர்கள் பகுப்பு:1943 பிறப்புகள்
ரம்யா பாண்டியன்
ரம்யா பாண்டியன் (Ramya Pandian) என்பவர், தமிழ்நாட்டைச் சேர்ந்த திரைப்பட நடிகை மற்றும் தொலைக்காட்சி பிரமுகர் ஆவார். இவர் 2015 ஆம் ஆண்டு முதல் ஜோக்கர், ஆண் தேவதை போன்ற சில திரைப்படங்களில் நடித்துள்ளார். 2019ஆம் ஆண்டு விஜய் தொலைக்காட்சியில் ஒளிபரப்பான குக்கு வித் கோமாளி என்ற சமையல் போட்டி நிகழ்ச்சியில் போட்டியாளராக பங்கு பெற்றார். 2020 பிக் பாஸ் தமிழ் 4 நிகழ்ச்சியில் பங்கு பெற்றி, நான்காவதாக வந்தார்.
தனிப்பட்ட வாழ்க்கை
ரம்யா பாண்டியன் அண்ணா பல்கலைக்கழகத்தில் உயிரிமருத்துவப் பொறியியல் படித்தார் மேலும் வணிக மேம்பாட்டு மேலாளராக பதவி உயர்வு பெறுவதற்கு முன்பு ஆராய்ச்சி மற்றும் மேம்பாட்டு ஆய்வாளராக பணியாற்றத் தொடங்கினார். இவரது தாய்மொழி தமிழ் ஆகும். இவரது சித்தப்பா நடிகர் அருண் பாண்டியன் ஆவார். இவர் தமிழ் மொழி படங்களில் பணிபுரிகிறார். இவரது பூர்வீகம் திருநெல்வேலி ஆகும். இவர் கரிம தோட்டக்கலைகளில் ஆர்வம் கொண்டவர்.
தொழில்
மணிரத்தினத்தின் உதவி இயக்குனராக இருந்த ஷெல்லியுடன் இணைந்து மானே தேனே பொன்மானே என்ற  குறும்படத்தில் பணிபுரியும் வாய்ப்பு இவருக்கு கிடைத்தது. பாலாஜி சக்திவேலின் ரா ரா ராஜசேகர் படத்தில் இவர் ஒரு கதாபாத்திரத்தில் நடித்தார், ஆனால் அந்தப் படம் இடையில் கைவிடப்பட்டது. பின்னர் இவர் குறைந்த செலவில் எடுக்கபட்ட டம்மி டபாசு (2015) படத்தின் மூலம் திரைப்பட நடிப்பில் அறிமுகமானார். ரா ரா ராஜசேகர் குழு இவரை ராஜு முருகனுக்கு பரிந்துரை செய்தது, பின்னர் இவரை ஜோக்கர் (2016) படத்தில் ஒப்பந்தம் செய்தனர். இவர் அப்படத்தில் ஒரு கிராமத்து பெண்ணாக நடித்தார். ஜோக்கரில் ரம்யாவின் நடிப்பைப் பாராட்டிய சமுத்திரக்கனி ஐ.டி நிறுவனத்தில் பணிபுரியும் தாயாக ஆண் தேவதை (2018) படத்தில் நடிக்க ஆர்வமா என்று கேட்டார். ரம்யா கதை கேட்ட பிறகு படத்தில் நடிக்க ஒப்புக்கொண்டார். இவர் தொலைக்காட்சியின் சமையல் நிகழ்ச்சியான குக்கு வித் கோமாளிஸ், நிகழ்ச்சியில் புகழுடன் இணைந்து தோன்றினார். மேலும் நகைச்சுவை தொலைக்காட்சி நிகழ்ச்சியான கலக்கப் போவது யாருவில் நடுவராக இருந்தார். குக்கு வித் கோமளி இறுதிச் சுற்றில் போட்டியில் மூன்றாவது இடத்தைப் பிடித்தார். இவருடைய வரவிருக்கும் திரைப்படங்களில் சூர்யாவின் 2டி என்டேர்டைன்மென்ட் தயாரித்த ஒரு படத்திலும், சி. வி குமாரின்  திருக்குமரன் எண்டர்டெயின்மெண்ட் நிறுவனத்தில் தயாரித்த திரைபடம் ஆகியவை அடங்கும்.
வெளி இணைப்பு
பகுப்பு:1990 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு நடிகைகள் பகுப்பு:தமிழ்த் திரைப்பட நடிகைகள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:பிக் பாஸ் தமிழ் போட்டியாளர்கள்
சேரன்மகாதேவி அம்மநாதசுவாமி கோயில்
சேரன்மகாதேவி அம்மநாதசுவாமி கோயில் தமிழ்நாட்டில் திருநெல்வேலி மாவட்டம், சேரன்மகாதேவி என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் அம்மநாதசுவாமி, ஆவுடையம்மாள் சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஐப்பசி மாதம் திருக்கல்யாணம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அழகன்குளம்
அழகன் குளம் (ஆங்கிலம் : Alagankulam) தமிழ்நாட்டில்,  இராமநாதபுரம் மாவட்டம்,  இராமநாதபுரம் வட்டம்,   மண்டபம் ஊராட்சி ஒன்றியத்தில் உள்ள அழகன்குளம் ஊராட்சியில் அமைந்த  கிராமம் ஆகும்.
வரலாறு
அழகன்குளம், பாண்டியர்களின் ஒரு துறைமுக நகராகவும் விளங்கியது; மன்னராட்சி நடைபெற்ற இப்பகுதியின் பெயர் அழகாபுரி ஆகும். பின்னர் மருவி அழகன்குளம் என்றும் அழைக்கப்பட்டு வருகின்றது. மன்னர் வாழ்ந்ததற்கு சான்றாக மன்னரின் கோட்டை சிதிலமடைந்து, மண்ணில் புதைந்துள்ளது, புதையுண்ட பகுதி மேடாக காட்சியளிக்கப்படுகிறது. கடந்த 15 ஆண்டுகளுக்கு முன்னர் தொல்லியல் துறையினரால் மன்னரின் வாள், கேடயம், பொற்காசுகள் கண்டுபிடிக்கப்பட்டுள்ளன.
அமைவு
இராமநாதபுரத்தின் கிழக்கே அமைந்த்துள்ள இப்பகுதியின் புவியியல் அமைவு 9°21'17"N  78°58'9"E ஆகும்.வடக்கே பாக் நீரிணையும் தெற்கே வைகை ஆறும் எல்லையாக உள்ளது. கிழக்கே வைகை முகத்துவாரமும், மேற்கே பனைக்குளம் கிராமமும் அமைந்துள்ளது. தேசிய நெடுஞ்சாலை 49 உடன் நதிப்பாலம் மூலமாக இக்கிராமம் இணைக்கப்பட்டுள்ளது.
மக்கள்
சுமார் 6000 அதிகமாக மக்கள் வாழ்கிறார்கள், இங்குள்ள மக்களின் தொழில் விவசாயம் மற்றும் அரபு நாடுகளில் பணி புரிபவர்கள்.
இ-சேவை
அரசின் மானியம்,ஊக்கதொகை, சான்றிதழ்கள் பெற கூட்டுறவு வங்கி அருகில் இசேவை மையம் செயல்படுகின்றது
சிறப்பு
இங்கு ஊராட்சி மன்ற தலைவர்கான தேர்தல் இதுவரை நடைபெற்றதில்லை, 5 வருடம் இந்துக்கள் சார்பாக அடுத்த 5 வருடம் இஸ்லாமியர்கள் சார்பாகவும் தேர்ந்தெடுக்க படுகிறார்கள். மதநல்லிணக்கத்திற்கு இந்த ஊர் இந்தியாவிற்கே ஒரு முன்னுதாரனமாக இருக்கின்றது.
அழகை பீச் என்றழைக்கபடும் அழகன்குளம் கடற்கரை இவ்வூரின் தனிச்சிறப்பு.
விருந்தினர்களை உபசறிப்பதில் அழகை மக்கள் ஒருபடி மேல் என்றே கூறலாம். அதற்கு சான்று முஸ்லிம் பொதுஜன சங்கத்தில் பசும்பொன் தேவர் ஐயா, இராஜாஜி ஐயா அவர்கள் வருகை தந்தபோது கைபட எழுதிய வாழ்த்து மடல்கள் இன்றளவும் சங்கத்தினர்களால் பாதுகாக்கப்பட்டு வருகின்றது.
போக்குவரத்து
பெரும்பாலும் பேருந்து போக்குவரத்தே பயன்படுகிறது. இது தவிர மகிழுந்து போக்குவரத்தும் உள்ளது.
கல்வி
இங்குள்ள பலரும் மருத்துவம், பொறியியல், வழக்குரைஞர்களாகவும் மலேசியாவிலும் பணிபுரிகின்றனர். கல்விக்கு இங்கு இஸ்லாமிய பாடசாலைகளான அல்மதரசத்துல் ரஷீதிய்யா,அஸ்ரஃபுல் உலூம் என்னும் ஹிப்லு மதரஸாவும் உள்ளது. புதையுண்ட கோட்டையின் மேட்டுப்பகுதியில் அரசு மேல்நிலைப்பள்ளி அமைந்துள்ளது. தனியாரின் நஜியா மெட்ரிக் மேல்நிலைப்பள்ளியும், நபீசா அம்மாள் நர்சரிப்பள்ளியும் அமைந்துள்ளன. ஒரு அரசு தொடக்கப்பள்ளியும் அமைந்துள்ளது.
விழாக்கள்
இந்துக்களின் வைகாசி விசாகம், இஸ்லாமியப் பெருநாள்களும், மதரஸா மாணவர்களின் குர்ஆன் ஓதும் போட்டி, மீலாது விழா ஆகியவை பிரபலம்.
வெளி இணைப்புகள்
பகுப்பு:இராமநாதபுரம் மாவட்டத்திலுள்ள கிராமங்கள் பகுப்பு:பாண்டியர் துறைமுகங்கள்
ஏ. மாரியப்பன் முதலியார்
'''ஏ. மாரியப்பன் முதலியார்' (A. Mariappan Mudaliar'') இந்தியாவைச் சேர்ந்த ஓர் அரசியல்வாதியும் தமிழ்நாட்டின் சட்டமன்ற உறுப்பினராகவும் இருந்தார். மக்களுக்கு தொண்டு செய்யும் வள்ளல் குணம் கொண்ட இவர் 1957 ஆம் ஆண்டில் நடைபெற்ற தேர்தலில் சேலம் - I தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
செங்குந்தர் கைக்கோள முதலியார் குடும்பத்தில் மாரியப்பன் பிறந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழக அரசியல்வாதிகள் பகுப்பு:2 ஆவது தமிழ்நாடு சட்டமன்ற உறுப்பினர்கள்
பனமரம் ஊராட்சி
பனமரம் ஊராட்சி கேரளத்தின் வயநாடு மாவட்டத்தில் மானந்தவாடி வட்டத்தில் உள்ளது. இந்த ஊர் பனமரம் மண்டலத்திற்கு உட்பட்டது. இந்த ஊர் 80.9 சதுர கிலோமீட்டர் பரப்பளவைக் கொண்டது. இதன் வடக்கில் புல்பள்ளி, மானந்தவாடி ஆகிய ஊர்களும், ரிசர்வ் ஃபாரஸ்டும் உள்ளன. இதன் கிழக்கில் பூதாடி என்னும் ஊர் உள்ளது. தெற்கில் கணியாம்பற்றா, பூதாடி ஆகிய ஊர்கள் உள்ளன. மேற்கில் வெள்ளமுண்டா, எடவகா ஆகிய ஊர்கள் உள்ளன.
மக்கள்தொகை
2011 மக்கள்தொகை கணக்கெடுப்பின்படி பனமரத்தில் 2916 குடும்பங்களில் 6219 ஆண்கள் 6464 பெண்கள் என 12683 பேர் உள்ளனர். இதில் 1512 பேர் ஆறு வயதுக்கு கீழ் உள்ள குழந்தைகள். ஆண் பெண் பாலின விகிதம் 1039 ஆகும்.
இந்த ஊரின் அருகில் பழசிராஜாவின் கோட்டை உள்ளது. கிழக்குப் பகுதியில் சிதைந்த ஜைனக் கோயில் உள்ளது. இங்கிருந்து ஐந்து கிலோமீட்டர் தொலைவில் கம்பனி ஆறு பாய்கின்றது.
சான்றுகள்
பகுப்பு:வயநாடு மாவட்டத்தில் உள்ள ஊர்களும் நகரங்களும்
கொல்கத்தா பல்கலைக்கழகம்
கொல்கத்தா பல்கலைக்கழகம்  (University of Calcutta, அல்லது Calcutta University) (কলিকাতা বিশ্ববিদ্যালয়) இந்திய மாநகரம் கொல்கத்தாவில் (அப்போதைய கல்கத்தா) சனவரி 24,1857ஆம் ஆண்டு நிறுவப்பட்ட ஓர் தொன்மையான பொதுத்துறை பல்கலைக்கழகம் ஆகும்.தெற்கு ஆசியாவிலேயே பல்வேறு துறைகளைக் கொண்ட முதல் பல்கலைக்கழகமாக இது விளங்கியது. இதற்கு முன்னதாக பல்கலைக்கழக தரச்சான்று வழங்கப்பட்ட செராம்பூர் கல்லூரி இறையியல்|இறையியலில் மட்டுமே பட்டம் வழங்க அனுமதிக்கப்பட்டிருந்தது.
பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.
வெளியிணைப்புகள்
பகுப்பு:இந்திய பல்கலைக்கழகங்கள் பகுப்பு:மேற்கு வங்காளத்தில் கல்வி
வாடாப் பிரமந்தன்
வாடாப் பிரமந்தன் சங்ககாலப் புலவர்களில் ஒருவர். குறுந்தொகை 331 எண்ணுள்ள ஒரே ஒரு பாடல் இவர் பாடியதாகச் சங்கநூல் கொகுப்பில் காணப்படுகிறது.
பாடல் சொல்லும் செய்தி
தலைவன் பொருள் தேடச் செல்லவிருப்பதைத் தலைவி தெரிந்துகொண்டு வாடியிருக்கிறாள். தோழி தலைவியைத் தேற்றுகிறாள்:
மாந்தளிர் போன்ற உன் மேனியைப் பசக்கும்படி விட்டுவிட்டுச் செல்ல அவருக்கு என்ன அந்தப் பொருள் சிறந்ததா? இல்லை. எனவே பிரியமாட்டார். நீர் இல்லாமல் மூங்கிலே வாடிப்போயிருகிறதாம். அங்கு வம்பலரைக் கொன்று சாய்க்கும் யானைகள் இருக்குமாம். அங்குள்ள மறவர் கூட்டமாகச் சேர்ந்து அம்பு எய்தாலும் அது பொருட்படுத்தாதாம். இந்த வழியிலா செல்வார்? செல்லமாட்டார், என்கிறாள் தோழி.
பகுப்பு:சங்கப் புலவர்கள்
கூடலுர் செல்லியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
க. கு. முகமது
கரிங்கமண்ணு குழியில் முகமது ஒரு இந்தியத் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் வடக்கு மண்டல இயக்குனராகப் பணியாற்றியுள்ளார். 2019-ஆம் ஆண்டு இவர் பத்மசிறீ விருது பெற்றார்.
இளமைக்காலம்
முகமது கேரள மாநிலத்தில் உள்ள கோழிக்கோட்டில் ஒரு நடுத்தரக் குடும்பத்தில் பிறந்தார். இவரது பெற்றோர் பீரான் குட்டி ஹாஜியும் மரியமும். இவர்களது ஐந்து மக்களுள் இவர் இரண்டாவது. அலிகார் முசுலிம் பல்கலைக்கழகத்தில் வரலாற்றில் முதுகலைப்பட்டமும் (1973-75) தில்லியில் உள்ள இந்தியத் தொல்லியல் ஆய்வகத்தின் தொல்லியல் பள்ளியில் தொல்லியலில் முதுகலைப் பட்டயமும் (1976-77) பெற்றார்.
தண்டேவாடா கோவில்கள்
சத்தீசுகர் மாநிலத்தின் தண்டேவாடா மாவட்டத்தில் உள்ள பர்சூர், சாம்லூர் கோவில்களை மீட்டெடுத்தார். இப்பகுதி நக்சல் நடவடிக்கைகள் உள்ள பகுதியாக இருப்பினும் நக்சல் இயக்கத்தினருடன் பேச்சுவார்த்தை நடத்தி அவர்களது ஒத்துழைப்புடன் இக்கோவில்களை மீட்டெடுக்க வழிவகை செய்தார்.
பத்தேசுவர் கோவில்கள்
குவாலியருக்கு 40 கி.மீ தொலைவில் உள்ள மொரீனா பத்தேசுவரில் உள்ள சிவாலயங்களும் பெருமாள் கோவில்களும் உள்ள 200 கோவில்களைக் கொண்ட வளாகம் ஒன்றுள்ளது. இங்குள்ள கோவில்கள் கச்சூரகோவிற்கு 200 ஆண்டுகளுக்கு முற்பட்டதாகும். இப்பகுதி காட்டுக்கொள்ளையர்களின் கட்டுப்பாட்டில் இருந்தது. முகமது அவர்களிடம் பேசி கோவில்களை மீட்டெடுக்க ஒப்புதல் பெற்றார். இவரது பணிக்காலத்தில் 60 கோவில்கள் மீட்டெடுக்கப்பட்டன.
தன்வரலாறு
2016-இல் இவர் தனது வாழ்க்கைவரலாற்று நூலை வெளியிட்டார். மார்க்சிய வரலாற்றாளர்கள் முசுலிம் அடிப்படைவாதிகளுடன் சேர்ந்து அயோத்திச் சிக்கலில் ஒரு தீர்வு ஏற்படவதற்குக் குந்தகம் விளைவித்தார்கள் என்று இப்புத்தகத்தில் கூறியிருந்தார். இதனால் இந்த நூல் கவனம் பெற்றது. மேலும் அயோத்தியில் மசூதிக்குக் கீழே கோவில் இருந்ததற்கான தெளிவான தொல்லியற்சான்றுகள் இருந்தும் அவர்கள் அதனை ஏற்றுக் கொள்ளாததோடு அலகாபாத் உயர்நீதிமன்றத்தினையும் தவறாக வழிநடத்தினார்கள் என்றும் கூறியிருந்தார்.
வெளி இணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:இந்தியத் தொல்லியலாளர்கள் பகுப்பு:மலையாள அறிவியலாளர்கள் பகுப்பு:இதரகளங்களில் பத்மசிறீ விருது பெற்றவர்கள்
மேச்சேரி
மேச்சேரியின் புதன் கிழமை தோறும் வாரச்சந்தையில் கிடைக்க கூடிய காய்கறிகள் தரமிக்கதாகும். மேலும், வாரச்சந்தையில் கூடும் ஆட்டுச்சந்தையும் முக்கியச் சிறப்பம்சமாகும்.
அமைவிடம்
மேச்சேரி பேரூராட்சிக்கு கிழக்கில் 32 கிமீ தொலைவில் சேலம் உள்ளது. இதனருகே அமைந்த தொடருந்து நிலையம் 7 கிமீ தொலைவில் உள்ள குட்டப்பட்டியில் உள்ளது. இதன் மேற்கில் மேட்டூர் 22 கிமீ; தெற்கில் நங்கவள்ளி 12 கிமீ; வடக்கில் தர்மபுரி 42 கிமீ தொலைவில் உள்ளது.
பேரூராட்சியின் அமைப்பு
12.5 சகிமீ பரப்பும், 18  பேரூராட்சி மன்ற உறுப்பினர்களையும்,  83 தெருக்களையும் கொண்ட இப்பேரூராட்சி மேட்டூர் (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,330 வீடுகளும், 25,676 மக்கள்தொகையும், கொண்டது.
பெயர் காரணம்
கன்று கறவைகளை மேய்க்கும் இடம் என்று பொருள் தரும் 'மேய்ச்சல் ஏரி' என்ற பெயரே பின்னாளில் மருவி 'மேச்சேரி' என்றானது. அக்காலத்தில் இவ்விடம் ஓர் ஏரியாக இருந்துள்ளது. இந்த ஏரியில் மாடுகளையும் ஆடுகளையும் மேய்த்து வந்ததால் இவ்விடம் மேச்சேரி என்றானது.
கல்வி
மேச்சேரியின் அருகே 'காவேரி பொறியியல் கல்லூரி' அமைந்துள்ளது. மேலும் அமரம் அருகே மகளிர் கலை கல்லூரி விரைவில் அமைய உள்ளது.
இவ்வூரில் இருந்து 5.9 கி.மீ தொலைவில் உள்ள சாத்தப்பாடி என்ற ஊரில் பாலமுருகன் கலை மற்றும் அறிவியல் கல்லூரி அமைந்துள்ளன.
போக்குவரத்து
இங்கிருந்து மேட்டூர் 21கி.மீ தொலைவிலும், சேலம் 32கி.மீ தொலைவிலும், தருமபுரி 42கி.மீ தொலைவிலும் அமைந்துள்ளது.
மேலும் அருகில் உள்ள சிறு நகரங்களான ஏரியூர், பென்னாகரம், ஒகேனக்கல் போன்ற ஊர்களையும் இணைக்கும் நகரமாக திகழ்கிறது.
தொழில் மற்றும் விவசாயம்
மேலும் இந்த ஊரின் மக்கள் பெரும்பாலும் விவசாயத்தையும், செங்கல் சூளையும் செய்து வருகின்றனர்.
மேச்சேரியின் சுற்றுவட்டாரப்பகுதியில் மட்டும் தோராயமாக 5000 அதிகமான பேர் நெசவுத்தொழில் செய்கிறார்கள்.
இங்கு அதிகம் கேழ்வரகு, சோளம், கம்பு, வேர்க்கடலை போன்ற பயிர்கள் பயிரிடப்படுகின்றன.
மேற்கோள்கள்
பகுப்பு:சேலம் மாவட்டத்தில் உள்ள பேரூராட்சிகள்
ஆர். எஸ். தங்கவேலு
'''ஆர். எஸ். தங்கவேலு' ( 		R. S. Thangavelu'') ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.இவர்  அனைத்திந்திய திராவிட முன்னேற்றக் கழகதை சேர்த்தவர். இவர் அனைத்திந்திய திராவிட முன்னேற்றக் கழக வேட்பாளராக, 1977 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள்
அக்ராபாளையம் பெருமாள் கோயில்
அக்ராபாளையம் பெருமாள் கோயில் தமிழ்நாட்டில் திருவண்ணாமலை மாவட்டம், அக்ராபாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள், ஸ்ரீ தேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவுரங்காபாத் குகைகள்
அவுரங்காபாத் குகைகள் (Aurangabad caves) 12 பௌத்தக் குடைவரை குகைகளின் தொகுப்பாகும். இக்குகைகள் கிழக்கிலிருந்து மேற்காக, அவுரங்காபாத் நகரத்திலிருந்து ஒன்பது கிமீ தொலைவில் சயாத்திரி மலையில் அமைந்துள்ளது. இக்குகைகள் கிபி 6 முதல் 8-ஆம் நூற்றாண்டு முடிய நிறுவப்பட்டது. இக்குகைகளின் அமைவிடத்திற்கு ஏற்ப மூன்றாகப் பிரிக்கப்பட்டுள்ளது.
இக்குகைகள் இந்தியத் தொல்லியல் ஆய்வகத்தால் தேசிய நினைவுச் சின்னமாகப் பராமரிக்கப்பட்டு வருகிறது. I
இக்குகைகள் ஹுனாயன பௌத்த சமயக் கட்டிடக் கலைநயத்தில் அமைந்த தூபிகளால் புகழ் பெற்றதாகும். இக்குகைகளில் ஒன்றில் முதலாம் ஆயிரமாண்டு காலத்திய துர்கை, கணபதி போன்ற இந்துக் கடவுளர்களின் சிற்பங்கள் செதுக்கப்பட்டுள்ளது. மேலும் இக்குகைகளில் எண்ணற்ற தாந்தீரிக பௌத்த தேவதைகளின் சிற்பங்கள் செதுக்கப்பட்டுள்ளது.
கு. திருப்பதி
'''கு. திருப்பதி''' (ஆகத்து 9, 1930 - செப்டம்பர் 30, 2015) தமிழக அரசியல்வாதி ஆவார்.
இவர் தமிழ்நாட்டில் மதுரை மாவட்டத்தில் குழந்தைவேல் பிள்ளை - பாப்பாத்தி அம்மாள் ஆகியோருக்கு இரண்டாவது குழந்தையாகப் பிறந்தார். இவர் 1971-இல் நடந்த தமிழ்நாடு சட்டப்பேரவைத் தேர்தலில் திராவிட முன்னேற்ற கழகத்தின் சார்பாக மதுரை மத்தி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். மதுரையைச் சேர்ந்த இவர் மதுரைக் கல்லூரியில் பொருளாதாரத்தில் இளநிலைப் பட்டம் பெற்று, பின்னர் சென்னை சட்டக் கல்லூரியில் சட்டம் பயின்று பட்டம் பெற்றார். அரசியலுக்கு வரும் முன் வழக்கறிஞராக பணியாற்றினார்.
செப்டம்பர் 30, 2015-ல் மாலை சுமார் 6.30 மணியளவில் காலமானார். திராவிட முன்னேற்ற கழகத்தின் தலைவர் கலைஞர், கு. திருப்பதி க்கான இரங்கல் செய்தியை முரசொலி பத்திரிகையில் தெரிவித்தார். இவரின் மறைவுக்கு இரங்கல் குறிப்பு தமிழ்நாடு சட்டமன்றத்தில் 21 ஆம் தேதி ஜனவரி மாதம் 2016 ஆம் ஆண்டு பதிவு செய்யப்பட்டது.
மேற்கோள்கள்
பகுப்பு:மதுரை மக்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:1930 பிறப்புகள் பகுப்பு:2015 இறப்புகள் பகுப்பு:மதுரை அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:5 ஆவது தமிழ்நாடு சட்டமன்ற உறுப்பினர்கள்
இரித்திகா தத்து
இரித்திகா தத்து (Ritika Dutt) என்பவர் கனடா தொழில்முனைவோர் ஆவார். இவர் சட்டப்பூர்வ செயற்கை நுண்ணறிவு நிறுவனமான போட்லர் AIஇன் தலைமை நிர்வாக அதிகாரி மற்றும் இணை நிறுவனர் ஆவார்.
ஆரம்பகால வாழ்க்கை மற்றும் கல்வி
தத்து இந்தியாவில் பிறந்தார். இவரது குழந்தைப் பருவத்தை ஹாங்காங்கிலும் பருவ வயதினை சிங்கப்பூரிலும் கழித்தார். 2009ஆம் ஆண்டில், இவர் மெக்கில் பல்கலைக்கழகத்தில் சேர கனடாவின் மான்ட்ரியல் நகருக்குச் சென்று 2013 ஆம் ஆண்டில் பொருளாதாரம் மற்றும் அரசியல் அறிவியலில் இளங்கலைப் பட்டம் பெற்றார்.